section_heading: Tijek radnje u igrici
paragraph_text: Kornjača Devan Shell, Jazzov najgori neprijatelj, krade Jazzu prsten kojim je Jazz zaprosio svoju zaručnicu Evu. Zbog toga kralj i kraljica zečeva, Evini roditelji, zatvaraju Jazza u dvorac. Kada Jazz izađe iz zatvora, on putuje kroz prostor i vrijeme da pronađe Devana i vrati svoj prsten, ali i da spriječi Devana da ne iskoristi svoj vremeplov u mijenjanju povijesti Carrotusa, mjesta gdje Jazz živi. Putem ga čekaju brojne prepreke i neprijatelji koje je postavio Devan. Cilj igre je poraziti sve te neprijatelje u raznim razinama, a na kraju i samog Devana Shella. Kada se porazi Devan, slijedi video u kojem se prikazuje ženidba Eve i Jazza, u kojem oboje pristaju na brak, i, kako to obično završava, živjeli su dugo i sretno.